2017 жылдың 2 ақпанынан бастап Қазақстан Парламенті Мәжілісінің депутаттары ел еңсесін көтеріп, экономикасы мен дамуын айқындайтын саяси шешімдер көрініс тапқан ҚР Президентінің Жолдауын түсіндіру бағытында кездесулер өткізуде. Олар Жолдауды халыққа қарапайым түрде тәпсірлеп, түсінікті сөзбен жеткізіп келеді. Осындай кездесулер бүгін, 7 ақпан күні Қазалы ауданындағы №249 мектептің акт залында 600 адамның қатысуымен өтсе, тағы бірі Қармақшы ауданына қарасты Төретам кентінің мәдениет үйінде 450 адамның қатысуымен өтті. Жиынға Парламент Мәжілісінің депутаттары Майра Айсина, Мансұрхан Махамбетов, Асылбек Смағұлов, Абзал Ералиев пен Наталья Жұмаділдаева және «Нұр Отан» партиясы облыстық филиалы төрағасының орынбасары Әділбек Ерсұлтанов қатысты.

Кездесу барысында аудан және кент тұрғындары депутаттарға сауалдарын қойып, жауап алды. Сонымен қатар, кездесуге қатысушылар халық қалаулыларына жергілікті жердің түйткілді мәселелерін жеткізіп, ұсыныстарын айтты.